Unesco erken Marico-BR | Die Son
Unesco erken Marico-BR
Deur eie verslaggewerSaterdag, Augustus 04, 2018 20:54
LIMPOPO-RIVIERFoto: WIKIPEDIA ~
SUID-AFRIKA se Marico-biosfeerreservaat (BR) het Unesco se goedkeuring en erkenning gekry.
Die lede van Unesco se Internasionale Koördineringsraad (ICC) het op die 30ste sitting van die Mens-en-Biosfeer-program in Palembang, Indonesië, ten gunste van die insluiting van die SA biosfeer gestem.
Dr. Edna Molewa, minister van omgewingsake, het dit verwelkom en gesê: “Die positiewe reaksie op die aansoek is, ekologies beskou, baie bemoedigend – nie net vir ons land nie, maar ook vir die streek se mense omdat dit ’n belang­rike wateropvanggebied vir die Limpopo-rivier is wat verskeie lande van water voorsien.”
Die Marico-BR is SA se tiende biosfeerreservaat met Unesco-goedkeuring. – Traveller24 [Foto's] Veiligheidsbeamptes red hondjie uit vlammehel | Maroela Media
Die Jack Russel-tefie sterk aan in die dierehospitaal. Foto: Marshall Security
Kyle van Reenen, woordvoerder van Marshall Security, het gesê veiligheidsbeamptes en die brandweer is Vrydag omstreeks 17:30 na ŉ huis in Sunningdale, in die noorde van Durban, ontbied waar ŉ brand gewoed het.
“Dit lyk asof die brand in die motorhuis ontstaan het, waarna dit na ŉ woonstel bo-op die motorhuis versprei het,” het Van Reenen gesê.
“ŉ Buurman het die nooddienste laat weet ŉ hondjie is op die eiendom vasgekeer. ŉ Beampte van Marshall Security het oor die heining aan die agterkant gespring en kon die hond, wat brandwonde opgedoen het en duidelik in nood was, opspoor.”
Die beseerde hond is in ŉ badhanddoek van een van die bure toegedraai. Die hond is oor die muur getel en in ŉ reaksievoertuig van die veiligheidsmaatskappy na ŉ nabygeleë veearts by die Ashburne-dierehospitaal gehaas.
“Volgens die veearts het die hond eerstegraadse brandwonde opgedoen. Die hond was ook erg geskok en het moontlik koolstofmonoksiedvergiftiging opgedoen. Sy is in ŉ ernstige, maar stabiele toestand,” het Van Reenen gesê.
Brandbestryders kon die brand onder beheer bring voordat dit na die hoofhuis versprei het. Die oorsaak van die brand is nie bekend nie en word ondersoek.
Geen ander beserings is aangemeld nie. Dit is nie dadelik bekend waar die inwoners was nie.
Brandbestryders op die toneel. Foto: Marshall Security
aan die Brandbestryders wat die Hondtjie gered het. Julle is my “Hero’s “
Rob stark · 3 jare gelede
You are a brave man ,thank-you.
Thank-you for saving the dog and putting your own lives at risk . I salute you.
Julle is hero’s.
Dankie vir die goeie daad.
Baie dankie vir die goedhartigheid van die Marshall Security Beampte. Jy is n ware held
Wel gedaan aan daardie man. Ek hoop Maroela gaan sy naam en foto plaas – hy verdien dit.
Oe jinne ma dis wonderlike nuus. Baie baie dankie aan die dierbare mens sy eie lewe in gevaar gestel het om n diertjie van erge dood te red. Jys almal se hero. God Seen jou
Dankie, wonderlike mens, wat jou lewe gewaag het om n hondjie sn te red!! Sëen vir jou! Jy het baie mense se harte geraak!
Dankie vir jou opoffering vir n onskuldige dier.Jy sal geseën word, en dít nog op die einde van die jaar?Jy is my held!
Gee die manne n Bells. Ons het meer sulke gooie nuus stories nodig. Veilig bly aan almal.
Welgedaan my vriend ek is oortuig die Jack Russell sou die selfde vir jou gedoen het
Sanet Olivier · 3 jare gelede
Baie dankie vir jou dapper daar. Jy het net vir ons gewys dat daar nog mooi in ons harte is. Dankie
Wonderlik! Baie dankie dat jy die hondjie gered het. Dankie aan die buurman wat aan die hondjie gedink het. Seën en voorspoed vir julle!
En ek sê AMEN